หุ้นภาคเช้าปิดบวก 9.69 จุด
ดัชนีหุ้นภาคเช้าปิดตลาดที่ระดับ 961.59 จุดเพิ่มขึ้น 9.69 จุดมูลค่าการซื้อขาย 21,229 ล้านบาท
27 ก.ย. 2553

ดัชนีหุ้นภาคเช้าปิดตลาดที่ระดับ 961.59 จุดเพิ่มขึ้น 9.69 จุดมูลค่าการซื้อขาย 21,229 ล้านบาท
ดัชนีหุ้นการซื้อขายภาคเช้าของวันที่ 27 ก.ย. ปิดตลาดที่ระดับ 961.59 จุด เพิ่มขึ้น 9.69 จุด หรือ 1.02% มูลค่าการซื้อขาย 21,229 ล้านบาท 
นักวิเคราะห์โบรกเกอร์ กล่าวว่า ทันทีเปิดตลาดดัชนีหุ้นอยู่ในแดนบวกตลอดการซื้อขาย ปรับตัวตามตลาดหุ้นต่างประเทศ เม็ดเงินลงทุนต่างชาติยังไหลเข้าลงทุนเอเชีย รวมถึงไทยด้วย จะเห็นได้ว่ามีแรงซื้อในหุ้นบลูชิพ ในกลุ่มพลังงาน ธนาคารพาณิชย์ บรรยากาศการลงทุนที่เป็นบวกจากภายนอก ตามดาวน์โจนส์ 
ผลดังกล่าวทำให้ดัชนียืนเหนือแนวต้านระดับ 960 จุดได้ คงต้องตามดูว่าจะยืนได้และขึ้นแรงต่อเนื่องไปทดสอบแนวต้านต่อไปที่ระดับ 970 จุดได้หรือไม่ โดยมีกรอบแนวรับระดับ 945-950 จุด